ОТЧЕТ

за дейността на НЧ „Средец-1926” – 2019 г.

Уважаеми членове на читалище „Средец-1926”, Уважаеми гости,

Изпълнението на основните задачи и устойчивото развитие на нашето читалище се дължи на отговорната и всеотдайна работа на служителите и преподавателите, със същественrs принос на доброволен труд на членове на читалището. Основната работа на Настоятелството, служителите и преподавателите през изминалата година беше възпитанието и обучението на децата и младежите , приобщаването им към националната история и култура, снабдяването с книги и работа с читателите от всички възрасти, организиране на беседи, дискусии, екскурзии до културно-исторически обекти. Средно годишният брой на обучаваните в курсовете и школите през периода варира около 300 души. Въпреки икономическата криза броя на нашите курсисти е устойчив, с лека тенденция за увеличаване на броя им. Верни на търсенето на възможности за възстановяване на преустановени или разкриване на нови дейности направихме опит да възстановим театралната и да създадем певческа школа. Засега още нямаме твърд положителен резултат, но работата в тази насока продължава. Много добри са учебните показатели на курсистите по английски език на преподавателката Евгения Чолова. С нейната подготовка доста от тях завършват английска гимназия, като свое второ учебно заведение, получават отлични оценки при кандидатстване в университет. Прекрасните вечери на английския език и култура са вече традиция призавършване на учебната година в класовете на Евгения. Стабилен е интереса към уроците по китара и пиано, на което се дължат добрите постижения на нашите музиканти в участията им в общите и самостоятелни концерти, както на класовете Ирина Свиленова и Павел Павлов по китара, така и на класа по пиано на Грета Вълкова. Много добре се развива школата ни по класически балет с художествен ръководител Михаела Бързилова. Художествените качества на балетната програма превърна в традиция редовните ни концерти „Да живее класиката!”. Основни читалищни и извън читалищни събития и участия - 2019 г. Забележителни успехи постигна читалищният клуб по шахмат, под ръководството треньорите – Лозана Несторова, Николай Ставрев и Маргарита Войска. Работим съвместно с ШК „Славия”, за да имаме право да представяме нашите шахматисти в държавните първенства и турнири, както и тези под егидата на ЕШС и ФИДЕ: Шахматисти с класиране до 6 място на финали на Държавни първенства - 2019 г.

|  |  |  |  |  |  |
| --- | --- | --- | --- | --- | --- |
| проява | Дата / място | Име на шахматиста | група | Дисциплина | Класиране |
| НИК „Ивис” | 04.-05.01.2019 г., София | Никола Димов | До 14 г. | Шах класик | 2 |
| НИК „Ивис” | 04.-05.01.2019 г., София | Владимир Кононенко | До 10 г. | Шах класик | 2 |
| Полуфинал -ДСК – ДИП | 26.01-01.02.2019 г., София | Николай Василев | мъже | Шах класик | 4 |
| ДИП класически, ускорен, блиц | 02-10.9019 г., Велико Търново | Владимир Кононенко | До 10 г. | Шах класик | 1 |
| ДИП класически, ускорен, блиц | 02-10.9019 г., Велико Търново | Владимир Кононенко | До 10 г. | рапид | 1 |
| ДИП класически, ускорен, блиц | 02-10.9019 г., Велико Търново | Владимир Кононенко | До 10 г. | блиц | 2 |
| ДИУП | 01-5.05.2019 г., Добрич | Георги Младенов | До 7 г. | Шах-класик | 3 |
| ДИУП | 01-5.05.2019 г., Добрич | Владимир Кононенко | До 11 г. | Шах-класик | 2 |
| ДИУП | 01-5.05.2019 г., Добрич | Габриел Петков | До 15 г. | Шах-класик | 2 |
| ДОП | 22-30.05.2019 г., Кранево | Николоай Ставрев Васил Тричков  Пламен Стоименов  Александър Рутен  Бисер Георгиев | мъже | Шах-класик | 6 |
| ДОП | 22-30.05.2019 г., Кранево | Николоай Ставрев Васил Тричков  Пламен Стоименов Александър Рутен  Бисер Георгиев | мъже | Шах-рапид | 6 |
| ДОП | 22-30.05.2019 г., Кранево | Николоай Ставрев Васил Тричков  Пламен Стоименов Александър Рутен  Бисер Георгиев | мъже | Шах-блиц | 6 |
| ДИП | 13-17.06.2019 г., Приморско | Лозана Несторова | Жени -ветерани, над 65 г. | Шах-класик | 1 |
| ДИП | 13-17.06.2019 г., Приморско | Киркор Артюнов | Мъже -ветерани | Шах-класик | 3 |
| ДОП | 19-20.07.2019 г., Търговище | Емилия Златанова Розалина Витанова | ЖЕНИ,ветерани | Шах-класик | 1 |
| ДОП | 19-20.07.2019 г., Търговище | Антонина Георгиева Лозана Несторова | ЖЕНИ,ветерани | Шах-класик | 1 |
| НИК „Стоян Иванов” | 26-28.07.2019 г., Шумен | Никола Димов | До 14 г. | Шах-класик | 2 |
| ДОП | 01-06.09.2019 г., Кранево | Никола Димов  Константин Георгиев  Атанас Кулев  Христо Младенов Калоян Добриславов | До 14 г. | Шах-класик | 2 |
| ДОП | 01-06.09.2019 г., Кранево | Никола Димов  Константин Георгиев  Атанас Кулев  Христо Младенов Калоян Добриславов | До 14 г. | Шах-рапид | 1 |
| ДОП | 01-06.09.2019 г., Кранево | Никола Димов  Константин Георгиев Атанас Кулев Христо Младенов Калоян Добриславов | До 14 г. | Шах-блиц | 1 |

Участие в международни състезания през 2019 г.:

|  |  |  |  |  |  |
| --- | --- | --- | --- | --- | --- |
| проява | Дата/ място | Име на шахматиста | група | Дисциплина | Класиране |
| Международен турнир | 27-29.09.2019 г., София | Владимир Кононенко | До 11 г. | Шах-класик | 2 |
| Международен турнир | 27-30.05.2019г., Щокерау, Австрия | Владимир Кононенко | До 10 г. | Шах-класик | 8 |
| Международен турнир | 04-12.07.2019 г., Ниш | Владимир Кононенко | До 10 г | Шах-класик | 6 |
| Международен турнир | 12-22.07.2019 г., Парачин | Владимир Кононенко | До 10 г. | Шах-класик | 8 |
| Международен турнир | 18-27.08.2019 г., Виена | Владимир Кононенко | До 10 г. | Шах-класик | 9 |
| Европейско индивидуално първенство | 01-12.08.2019 г.,Братислава | Владимир Кононенко | До 10 г. | Шах-класик | 9 |
| Международен турнир | 27-29.09.2019 г., София | Никола Димов | До 14 г. | Шах-класик | 2 |
| Международен турнир | 27-29.09.2019 г., София | Георги Младенов | До 7 г. | Шах-класик | 1 |
| Международен турнир | 10-15.09.2019г., Енес,Турция | Христо Младенов | До 12 г. | Мъже, Шах класик | 7 |
| Международен турнир | 10-15.09.2019г.,Енес,Турция | Атанас Кулев | 13 г. | Мъже, Шах класик | 9 |

Участие на читалищната Балетна школа „ALLEGRO” в Национален конкурс „Път към славата”в Руски културен информационен център на 08-10.02.2019 г., награди: Диплом за висок професионализъм на Михаела Бързилова, танц и 2/две/ трети награди- класически балет втора и трета възрастова група. 18.02.2019 г. – концерт „Музика и поезия” на Даниел Деянов и Ценцерушка Андреева в салона на НЧ „Средец 1926г . Участие на читалищната Фолклорна танцова школа „Боговица” в НДК на 01.03.2019 г. по случай Националния празник на Република България – 03.03.2019 г. Успешно участие на БШ ”Алегро” в Балканска олимпиада в гр. Ниш, Сърбия на 3-4 март 2019 г. – спечелени 4 купи, 20 златни медала и специална покана за участие в Континентална олимпиада в гр. Солун, Гърция 09.03.2019 г. - съвместен фолклорен концерт с НЧ ”Бачо Киро” 25.03.2019 г. изложба на курсисти от нашата школа по живопис, с преподавател Боян Боянов, в залата на НЧ „Средец-1926” Участие на ТШ „Боговица” във Фолклорна танцова панорама в НДК на 14.04.2019 г., организирана от Фондация „Българско танцово изкуство. Съвместна проява - концерт със 132 СОУ, в салона на читалище Средец-1926” на 18.04.2019 г. Празничен фолклорен концерт по случай Великденските празници на ТШ „Боговица” в салона на читалище „Средец -1926” на 19.04.2019 г. Великолепно участие на БШ „Алегро” във Континентална олимпиада за изкуство в гр. Солун, Гърция на 11 и 12.05.2019 г. – спечелени -5 / пет/ първи места, 2/две/ втори места и около 30 / тридесет/ медала и 5/пeт/ купи. 21.05.2019 г., читалище „Средец-1926” -Тържествен концерт посветен на Деня на Българската писменост и култура Концерт- спектакъл „Да живее класиката” на БШ „Алегро”, класовете по пиано и китара, при НЧ „Средец -1926”, на 29.05.2019 г. 30.05.2019 г. – съвместно със 107детска градина „Бон бон”- проект „Работилничка за мечти” 09.06.2019 г.- 45 години на Фолклорна танцова школа ”Боговица” – празничен концерт в „Театъра на армията” 17.06.2019 г. –Вечер на английския език и култура,подготвена и осъществена от класа по английски език с преподавател Евгения Чолова, театрално представление на „Пинокио” от Карло Колоди, драматизация - Евгения Чолова, режисура – авторката на драматизацията и Иван Панайотов 19.06.2019 г. – „Китарен звън в лятна вечер”, Концерт на класовете по китара с преподаватели Ирина Свиленова и Павел Павлов 17-27.08.2019 г. – участие на ФТШ „Боговица” в международни фолклорни фестивали в Чехия и Франция 18.09.2019 г.- участие на ФТШ „Боговица” в празничния концерт по случай празника на Район „Красно село”. 20.11.2019 г.- Концерт в залата на НЧ „Средец-1926”, посветен на „Въведение Богородично в храма и празника на Християнското семейство и учащата се християнска младеж”- клас по пиано с преподавател Грета Вълкова, клас по класически балет с художествен ръководител Михаела Бързилова, клас по китара с преподавател Ирина Свиленова и ФТШ„Боговица” с художествен ръководител Цветанка Арсова. На 07-08.12.2019 г. БШ”Алегро” участва в Национален конкурс за музика и танци и завоюва 6 първи места , грамоти и купи. Рождественски културни празници: - 14.12.2019 г. – Културен дом „Красно село”, в Коледен празник за децата на район Красно село, НЧ „Средец-1926” участва чрез нашите възпитаници: пиано – Стоян Кулиш , ФТШ „Боговица” и Театралната Школата за театър и пеене -14.12.2019 г. Предчуствие за празник - Фолклорен концерт на ФТШ ”Боговица” при НЧ „Средец-1926”, с ръководител Цветанка Арсова -18.12.2019 г.-концерт „Да живее класиката”- БШ „ Алегро” с художествен ръководител Михаела Бързилова – салона на НЧ”Средец-1926” - 20.12.2019 г. Фолклорен концерт „ОЙ, КОЛЕДО” на всички фолклорни формации при читалището, художествени ръководители Цветанка и Виктория Арсови Полезни за много деца са логопедичните консултации на логопедката Анета Ерменкова, както и психологичните консултации на психоложката Елица Петрова. Посещаващите курса по йога-релакс остават много доволни от внимателната и увлекателна работа на Аник Теодосиева. Добра посещаемост и силен интерес проявяват хората към годишния цикъл беседи „Минералите наши приятели” на Иван Митев. Работата на библиотеката при НЧ”Средец- 1926” През 2019 г.основна задача на библиотеката беше привличането на нови читатели от всички възрасти. Трудно изпълнима задача, поради конкуренцията на новите технологии и намеления интерес от училищата. През 2019 г. са записани 279 читатели, като тенденцията и намаляването на броят им. От тях 46 са деца на възраст под 14 г. и 233 са над 14 годишна възраст. В библиотечно – информационният център тази година нямаше желещи за обучение в начална компютърна грамотност. Направени са общо 437 справки. Използвани са 349 библиотечни документа и 228 справки, предимно за лична поща. През 2019 г. с цел популяризиране на библиотеката организирахме за деца и млади читатели: - По случай 120 г. от рождението на Е. Кестнер литературно четене с деца от училищната занималня. – По случай Деня на детето 1 – ви юни ни посетиха от Логопедичната детска градина за запознаване с дейността и възможностите на библиотеката. По същия повод имахме посещение от читалищната занималня. – За деня на Народните будители в библиотеката дойдоха отново децата от Логопедичната детска градина и проведохме разговор по темата, а те направиха рецитал. С читатели над 14 г.(възрастни) осъществихме следните културно масови дейности: - С Клуба по интереси направихме няколко колективни посещения на театрални постановки през годината, като преобладаващо тематиката беше актуална - „ Измамници ” в театър „ Възраждане” – януари, „Трима мъже и една Маргарита ” в „Сатиричния театър”- ноември, „Черна комедия” в „Театър на народната армия”- декември, „Терапевти” „Сатиричния театър” ”- декември, „Две големи американски комедии” в „Театър София” ”- декември. По случай 210 г. от рождението на Н.В. Гогол с клуба по интереси посетихме руска вечер в Руския културен информационен център – януари. По случай 140 г. София $ столица посетихме музея на София – април. По случай 143 г. от Априлското въстание подредихме изложба от фотоси и книги по темата в салона на Читалището. По време на коледните тържества наградихме читателката ни: Мина Александрова /14 г./ за най много прочетени книги през годината /76/. През 2019 г. подредихме 30 витрини посветени на кръгли годишнини на писатели и други бележити дати. През 2019 г. в библиотеката са зачислени 189 нови документа от различни отрасли на знанието и художествена литература. В сравнение с предишната година са със 73 по малко. Библиотекарките подготвиха проект към министерство на културата за средства в помощ на библиотеките, но проектът им не беше одобрен. Източници за набавяне на нова литература са : Собствени средства – 77 библиотечни документа за 1006,27 лв. Дарения – 112 библиотечни документа за 328,11 лв Всичко: 189 библиотечни документа за 1334,38 лв. През 2019 г. е направен абонамент за 2020 г. за осем периодични издания на обща стойност 516 лв., като само един вестник е дарение на стойност 35 лв. Абонаментът е направен с пари от членския внос на библиотеката.Освен абонираните от нас издания получавахме като дарение вестник „Пенсионери” и вестник „ Култура”. Отчисленията общо са 107 рег.ед. на стойност. 262,01 лв. Книгите са физически изхабени или загубени от читатели. Към 31.12.2019 г. фондът на библиотеката е 21 928 рег. ед. разделени както следва: Обществено политическа литература – 2740 рег. ед. Друга научна литература – 2553 рег. ед. Художествена литература –13133 рег. ед. Детска литература – 3502 рег. ед. Общо: - 21928 рег. ед. Отраслова литература – 5293 рег. ед. Белетристика – 16635 рег. ед. Общо: - 21928 рег. ед. Библиотеката е общообразователна. Съотношението между белетристика и отраслова литература е 70 % към 30 % съответно. През първото полугодие на 2019 г. в библиотеката работиха две библиотекарки на пълен щат. През месец август едната библиотекарка напусна, поради пенсиониране и бяха назначени две нови библиотекарки по на половин щат.Работното време на библиотеката е от 9.00 до 19 ч. Финансовото състояние на читалището през отчетния период е сравнително стабилно. При редовните ремонтни дейности и подобрения на материалната база на читалището, при разрастването на културно-просветната , спортно-туристическата и социална дейност, финансовите резерви които Настоятелството всяка година запазва създават чувство на устойчивост и стабилност, така необходимо в атмосферата на обща финансова и икономическа криза. Във фоайето възстановихме, макар и в умален вид, имровизираната библиотека за свободен читателски обмен. По-голямата етажерка отстранихве, по указание на противопожарните органи, за да не се стеснява перимеметъра на аварийния изход. Подобрените условия срещат всеобщо одобрение от всички посещаващи нашето читалище. Зад всички това стои дългогодишна търпелива и упорита работа. И няма да спрем, защото усилията ни се възнаграждават от веселата глъч на децата и одобрителното благоразположение на техните близки. Тези подобрения в условията за работа в читалището съдействат за значителния организационен и художествен подем на творческата и културна дейност през отминалата година . Ставаме все по-търсени от хората от Красно село и много други, дори отдалечени райони на София, но нищо не може да замени приятното усещане, че за красноселци любимото читалище е НЧ „Средец-1926”.

Лозана Несторова:..............

Председател на Настоятелството